ai4bharat/Pralekha huggingface dataset:
তথ্যওসম্প্রচারমন্ত্রক
আজাদী কা অমৃত মহোৎসব উপলক্ষ্যে তথ্য ও সম্প্রচার মন্ত্রকের উদ্যোগে পশ্চিমবঙ্গের হুগলীর ভঞ্জিপুরে বিশেষ অনুষ্ঠান
কলকাতা, ২৮শে আগস্ট, ২০২১
আজাদী কা অমৃত মহোৎসব উপলক্ষ্যে কেন্দ্রীয় তথ্য ও সম্প্রচার মন্ত্রক ২৯শে আগস্ট পর্যন্ত দেশজুড়ে বিভিন্ন অনুষ্ঠানের আয়োজন করেছে। বিশেষ সপ্তাহ উদযাপনের অঙ্গ হিসেবে ২৩শে আগস্ট থেকে সাংস্কৃতিক অনুষ্ঠান, প্রশ্নোত্তর প্রতিযোগিতা সহ ডিজিটাল এবং সোশ্যাল মিডিয়ায় নানা অনুষ্ঠানের ব্যবস্থা করা হচ্ছে। মন্ত্রকের চুঁচুড়ার ফিল্ড আউট্রিচ ব্যুরো ২৭শে আগস্ট, শুক্রবার, পশ্চিমবঙ্গের হুগলীর তারকেশ্বরের ভঞ্জিপুরে, ভঞ্জিপুর পঞ্চায়েত সমিতির হলে একটি বিশেষ অনুষ্ঠানের আয়োজন করেছিল।
অনুষ্ঠানে বিভিন্ন বক্তা দেশের স্বাধীনতা আন্দোলনে বীর শহীদের আত্মত্যাগের কথা স্মরণ করেন। একই সঙ্গে ব্রিটিশ শাসনের বিরুদ্ধে যেভাবে অহিংস এবং সহিংস পথে আন্দোলন গড়ে উঠেছিল এবং সেই আন্দোলনে বহু বিপ্লবী শহীদ হয়েছিলেন। ব্রিটিশ শাসনের বিরুদ্ধে এবং দেশ মাতার মুক্তিতে যেভাবে জীবন বলিদান করেছিলেন তাও তুলে ধরেন। বক্তাদের মধ্যে ছিলেন, প্রাক্তন শিক্ষক গৌরী শঙ্কর সিনহা রায়, শিক্ষক অনাথ বন্ধ দেবনাথ, ভঞ্জিপুর গ্রাম পঞ্চায়েতের প্রধান বুল্টি মাল, উপ প্রধান অশোক আশ, চুঁচুড়া শাখার ফিল্ড পাবলিসিটি আধিকারিক সন্দীপন দাশগুপ্ত প্রমুখ। করোনা বিধি মেনে অনুষ্ঠানে বিদ্যালয়ের ছাত্র ছাত্রী, গ্রামবাসী এবং এই এলাকার বিভিন্ন শ্রেণীর মানুষ অংশগ্রহণ করেন। আজাদী কা অমৃত মহোৎসব অনুষ্ঠানের অঙ্গ হিসেবে আয়োজিত হয় বিশেষ কুইজ প্রতিযোগিতা। প্রশ্নোত্তর পর্ব সঠিক উত্তর দিয়ে অনেকেই পুরস্কৃত হন। তাদের হাতে পুরস্কার তুলে দেন অনুষ্ঠানের উপস্থিত বিশিষ্ট ব্যক্তিবর্গ। এছাড়াও সাংস্কৃতিক অনুষ্ঠানের অঙ্গ হিসেবে ভারত সরকারের সরকারের তথ্য সম্প্রচার মন্ত্রণালয়ের রিজিওনাল আউটরিচ ব্যুরোর সঙ্গীত ও নাটক বিভাগ পরিবেশন করে বিশেষ নৃত্যানুষ্ঠান।
CG/CB/
(Visitor Counter : 100
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৫৮ কোটি ৪ লক্ষ ছাড়িয়েছে
দেশে গত ২৪ ঘণ্টায় প্রায় ৮০ লক্ষ টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৪.০৯ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ২ লক্ষ ৩৮ হাজার ১৮
এ পর্যন্ত মোট ওমিক্রন আক্রান্তের সংখ্যা ৮ হাজার ৮৯১, যা গতকালের তুলনায় ৮.৩১ শতাংশ বৃদ্ধি পেয়েছে
দেশে সুস্পষ্টভাবে করোনায় আক্রান্তের সংখ্যা ১৭ লক্ষ ৩৬ হাজার ৬২৮
সাপ্তাহিক-ভিত্তিতে আক্রান্তের হার ১৪.৯২ শতাংশ
নয়াদিল্লি, ১৮ জানুয়ারি, ২০২২
দেশে গত ২৪ ঘণ্টায় কোভিড-১৯ টিকাকরণের সংখ্যা ৭৯ লক্ষ ৯১ হাজার ২৩০। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১৫৮ কোটি ৪ লক্ষ ৪১ হাজার ৭৭০।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
সতর্কতামূলক ডোজ
|
|
১,০৩,৯০,৪৯১
৯৭,৮৫,৯৩৮
১৯,৯২,৬৭১
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
সতর্কতামূলক ডোজ
|
|
১,৮৩,৮৯,২৫২
১,৭০,৬৭,৯৭৮
১৬,৮৫,৪৪৬
|
|
১৫-১৮ বছর বয়সী
|
|
প্রথম ডোজ
|
|
৩,৫৯,৩০,৯২৯
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৫২,৭০,৩৭,২৬৭
৩৭,২৩,৪২,৬৭
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১৯,৭৮,৯৪,৮৩২
১৬,১৯,২৮,১৯৬
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
সতর্কতামূলক ডোজ
|
|
১২,৩২,৯৩,৭৮৯
১০,১২,৯৬,৬২১
১৪,০৬,২৯৩
|
|
|
|
সতর্কতামূলক ডোজ
|
|
৫০,৮৪,৪১০
|
|
মোট
|
|
|
|
১৫৮,০৪,৪১,৭৭০
দেশে গত ২৪ ঘণ্টায় সুস্থ হয়েছেন ১ লক্ষ ৫৭ হাজার ৪২১ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৩ কোটি ৫৩ লক্ষ ৯৪ হাজার ৮৮২।
জাতীয় স্তরে সুস্থতার হার বর্তমানে ৯৪.০৯ শতাংশ।
গত ২৪ ঘণ্টায় নতুন করে আক্রান্ত হয়েছেন ২ লক্ষ ৩৮ হাজার ১৮ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ১৭ লক্ষ ৩৬ হাজার ৬২৮ হয়েছে, যা মোট আক্রান্তের ৪.৬২ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১৬ লক্ষ ৪৯ হাজার ১৪৩টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৭০ কোটি ৫৪ লক্ষ ১১ হাজার ৪২৫।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ১৪.৯২ শতাংশ। একইভাবে, দৈনিক আক্রান্তের হার দাঁড়িয়েছে ১৪.৪৩ শতাংশ।
(CG/SS/SB
শিল্পওবাণিজ্যমন্ত্রক
শিল্প ও বানিজ্য মন্ত্রকের অধীন বাণিজ্য বিভাগের ২০২০- বর্ষশেষের পর্যালোচনা
নতুন দিল্লি, ৩১ ডিসেম্বর, ২০২০
২০২০- বর্ষশেষে বাণিজ্য বিভাগের উল্লেখযোগ্য কিছু পদক্ষেপ।
বৈদেশিক বাণিজ্য নীতির মেয়াদ বৃদ্ধি করে ২০২১ সালের ৩১ মার্চ পর্যন্ত করা হয়েছে।
অগ্রীম অনুমোদনের বৈধতা ছমাস বৃদ্ধি।
রপ্তানির বাধ্যকতা বাড়িয়ে ৬ মাস বৃদ্ধি।
জরুরী ক্রেডিট লাইন গ্যারান্টি স্কিম বা ইসিএলজিএস-এ ৩ লক্ষ কোটি টাকা সংস্থানের সুযোগ। এছাড়াও একশ শতাংশ জমানোর প্রতিশ্রুতি।
ক্ষুদ্র,ছোট ও মাঝারি শিল্পের ক্ষেত্রে জামানত ছাড়া স্বয়ংক্রিয় ঋণের ব্যবস্থা।
ইক্যুয়িটি বিষয়ক ক্ষুদ্র ছোট ও মাঝারি শিল্পের বিকাশের তহবিল গঠনের মাধ্যমে কৃষকদের অতিরিক্ত সহায়তা প্রদান।
কোভিড জনিত পরিস্থিতিতে ভারত সারাবিশ্বে চিকিৎসা জনিত সরঞ্জাম সরবরাহ করেছে।
ই-গভর্নেন্স এর মাধ্যমে ব্যবসার প্রসার ঘটানো হয়েছে।
অপ্রয়োজনীয় ক্ষেত্রে আমদানির পরিমাণ হ্রাস করা হয়েছে।
বিশেষ অর্থনৈতিক অঞ্চল স্থাপন।
ব্যবসায়িক ক্ষেত্রে ফাস্ট ট্র্যাক পদ্ধতির প্রয়োগ।
বিশেষ ক্ষেত্রে রপ্তানির পরিমাণ বৃদ্ধি।
দ্বিপাক্ষিক বাণিজ্য প্রচারের ব্যবস্থা গ্রহণ।
বহুপাক্ষিক বাণিজ্য উদ্যোগ গ্রহণ। এর পাশাপাশি বাণিজ্য বিষয়ক পরিকাঠামো মজবুত করা।
কৃষি বিষয়ক রপ্তানির জন্য নয়া নীতি প্রণয়ন।
প্রধানমন্ত্রীরদপ্তর
দ্বিতীয় জাতীয় যুব সংসদ উৎসবের বিজয়ী ও চূড়ান্ত প্যানেলিস্টদের প্রধানমন্ত্রী প্রশংসা করেছেন
সফল তরুণদের বক্তব্য ট্যুইট করে উদযাপন
নতুনদিল্লি, ১২ই জানুয়ারী, ২০২১
প্রধানমন্ত্রী শ্রী নরেন্দ্র মোদী দ্বিতীয় জাতীয় যুব সংসদ উৎসবে বিজয়ী ও চূড়ান্ত প্যানেলিস্টদের প্রশংসা করেছেন। ভিডিও কনফারেন্সের মাধ্যমে তাঁর ভাষণে প্রধানমন্ত্রী বলেছেন, “আপনাদের আজকের বক্তব্য ও বিবেচনা অত্যন্ত গুরুত্বপূর্ণ। আপনাদের কথা শোনার সময় আমার মনে হল আপনাদের কথাগুলি আমি আমার ট্যুইটার হ্যান্ডেলে দিই। শুধুমাত্র বিজয়ীদের নয় চূড়ান্ত পর্বে গতকাল যারা যারা বলেছেন, তাঁদের সকলের কথাই ট্যুইট করি। “
প্রধানমন্ত্রীর ট্যুইটগুলি দেখতে চাইলে নীচের লিঙ্কে ক্লিক করুনঃ-
Press Information Bureau
প্রতিরক্ষামন্ত্রক
নিঃশব্দে নৌ-জাহাজ বিধ্বংসকারী ভারতীয় নৌবাহিনীর আইএনএস চেন্নাই থেকে ব্রহ্মস সুপারসনিক ক্রুজ ক্ষেপনাস্ত্রের সফল পরীক্ষা
নয়াদিল্লী, ১৮ অক্টোবর, ২০২০
আরব সাগরে আজ ভারতীয় নৌবাহিনীর দেশীয় প্রযুক্তিতে তৈরি নিঃশব্দে নৌ-জাহাজ বিধ্বংসকারী আইএনএস চেন্নাই থেকে ব্রহ্মস সুপারসনিক ক্রুজ ক্ষেপনাস্ত্রের সফল পরীক্ষা চালানো হয়েছে। উচ্চগতির ক্ষেপনাস্ত্রটি উৎক্ষেপণের পর নির্দিষ্ট লক্ষ্যবস্তুতে সফলভাবে আঘাত হানতে সক্ষম হয়েছে।
‘প্রাইম স্ট্রাইক ওয়েপন ’ বা বড় ধরণের আগ্নেয়াস্ত্র হিসেবে ব্রহ্মস এক দূরপাল্লার ক্ষেপনাস্ত্র। এই ক্ষেপনাস্ত্র নির্দিষ্ট লক্ষ্যবস্তুকে নিঁখুতভাবে আঘাত হানতে সক্ষম। এরফলে ভারতীয় নৌবাহিনীর শক্তি আরও বৃদ্ধি পেয়েছে । ভারত ও রাশিয়ার যৌথভাবে এই ব্রহ্মস ক্ষেপনাস্ত্রের নকশা, উন্নতি এবং উৎপাদন করা করছে।
প্রতিরক্ষা মন্ত্রী শ্রী রাজনাথ সিং এই সফল উৎক্ষেপণের জন্য ডিআরডিও-কে ধন্যবাদ জানিয়েছেন।
ডিডিআর অ্যান্ড ডি-এর সচিব এবং ডিআরডিও-র চেয়ারম্যান ডঃ জি সতীশ রেড্ডি ডিআরডিও-র বিজ্ঞানী ও সমস্ত কর্মীদের এই সাফল্যের জন্য ধন্যবাদ জানিয়েছেন। তিনি বলেছেন, ব্রহ্মস ক্ষেপনাস্ত্র বিভিন্নভাবে ভারতীয় সশস্ত্র বাহিনীর ক্ষমতা বৃদ্ধি করবে।
CG/SS /NS
(
কর্মী, জন-অভিযোগএবংপেনশনমন্ত্রক
কেন্দ্রীয় মন্ত্রী ডাঃ জিতেন্দ্র সিং বলেছেন, বাজেটে কোভিড পরবর্তী ভারতের দৃষ্টিভঙ্গী প্রতিফলিত হয়েছে
নয়াদিল্লি, ০২ ফেব্রুয়ারি, ২০২১
কেন্দ্রীয় উত্তর-পূর্বাঞ্চল উন্নয়ন মন্ত্রকের স্বাধীন দায়িত্বপ্রাপ্ত, প্রধানমন্ত্রীর দপ্তর, গণঅভিযোগ, পেনশন, আণবিক শক্তি এবং মহাকাশ দপ্তরের প্রতিমন্ত্রী ডাঃ জিতেন্দ্র সিং সংবাদ মাধ্যমের সঙ্গে আলাপচারিতায় জানিয়েছেন, এবারের বাজেটে কোভিড পরবর্তী ভারতের দৃষ্টিভঙ্গী প্রতিফলিত হয়েছে। তিনি বলেছেন, প্রধানমন্ত্রী শ্রী নরেন্দ্র মোদীর নেতৃত্বে ভারত আজ প্রথম সারির দেশগুলির মধ্যে উঠে এসেছে।
বিরোধীদের ভুল ধারণা ও অপপ্রচারের বিরুদ্ধে ডাঃ সিং বলেছেন, এই বাজেট সকলের সমাচলোচনাকে স্তব্ধ করিয়ে দিয়েছে। সাধারণ মানুষের ওপর অতিরিক্ত বোঝা কমবে এই বাজেটে। কোভিড মহামারীর বিরুদ্ধে লড়াইয়ে স্বস্তি এনে দিয়েছে ২০২১-২২ এর বাজেট।
বাজেটের বিভিন্ন প্রসঙ্গ তুলে ধরে শ্রী সিং জানান, এবারের বাজেটে স্বাস্থ্য ক্ষেত্রে বিশেষ জোর দেওয়া হয়েছে। অন্যান্য দেশের তুলনায় ভারতে করোনা মহামারী মোকাবিলার ক্ষেত্রে সরকার গুরুত্বপূর্ণ ভূমিকা পালন করেছে বলেও উল্লেখ করেন তিনি। এর উদাহরণ-স্বরূপ তিনি টিকাকরণ কর্মসূচির প্রসঙ্গ তুলে ধরেন। পাশাপাশি, সাধারণ মানুষের শারীরিক সুস্থতা, রোগ প্রতিরোধকারী স্বাস্থ্য পরিষেবা এবং সুস্থতার ক্ষেত্রেও সরকার কার্যকরি পদক্ষেপ গ্রহণ করেছে বলেও তিনি জানান।
ডাঃ সিং বলেন, এই বাজেটে সমাজের প্রতিটি স্তরের মানুষ খুশি। প্রবীণ নাগরিকদের জন্য একদিকে যেমন কর ছাড়ের ব্যবস্থা করা হয়েছে, তেমনই অন্যদিকে যুবসম্প্রদায়ের জন্য সুস্পষ্ট চিন্তাভাবনাও প্রতিফলিত হয়েছে এবারের বাজেটে। জম্মু ও কাশ্মীরের জন্য প্রাকৃতিক গ্যাস পাইপ লাইন এবং লাদাখের জন্য একটি বিশ্ববিদ্যালয় স্থাপনের প্রসঙ্গ উল্লেখ করে কেন্দ্রীয় মন্ত্রী জানান, এই দুই নবগঠিত কেন্দ্রশাসিত অঞ্চলের জন্য প্রধানমন্ত্রী শ্রী নরেন্দ্র মোদীর উন্নয়নমূলক চিন্তাভাবনার প্রতিফলন ধরা পড়েছে এবারের বাজেটে। পশ্চিমবঙ্গ ও আসামে চা শ্রমিকদের কল্যাণে বাজেটে যা উল্লেখ করা হয়েছে, তার জন্য ধন্যবাদ জানান তিনি। প্রধানমন্ত্রী শ্রী নরেন্দ্র মোদীর আত্মনির্ভর ভারত গঠনের স্বপ্ন পূরণের অঙ্গ হিসাবে এ বছরের ডিসেম্বরে ইসরো ‘গগণায়ন’-এর সূচনা করবে বলেও শ্রী সিং জানান।
রাষ্ট্রপতিরসচিবালয়
ন্যাশনাল ডিফেন্স কলেজে ৫৯তম পাঠ্যক্রমের পরিচালন এবং পাঠ্যক্রম সদস্যদের সঙ্গে রাষ্ট্রপতির সাক্ষাৎ
নয়াদিল্লি, ২১ নভেম্বর, ২০১৯
রাষ্ট্রপতি শ্রী রামনাথ কোবিন্দ আজ রাষ্ট্রপতি ভবনে ন্যাশনাল ডিফেন্স কলেজ -এর ৫৯তম পাঠ্যক্রমে পরিচালন ও পাঠ্যক্রম সদস্যদের সঙ্গে সাক্ষাৎ করেছেন।
অনুষ্ঠানের ভাষণে রাষ্ট্রপতি বলেন, যে কোন দেশের সাফল্য নির্ভর করে সমস্ত লভ্য সম্পদের সুবিন্যাসের ওপর। এই সম্পদের মধ্যে সবচেয়ে উল্লেখযোগ্য হল মানবসম্পদ। দেশের নিরাপত্তার জন্য মানবসম্পদের উন্নয়নের দায়িত্ব ন্যাশনাল ডিফেন্স কলেজের হাতেই ন্যস্ত রয়েছে। তাই এখানে শুধুমাত্র সশস্ত্র বাহিনী এবং সিভিল সার্ভিস থেকে শীর্ষ আধিকারিকদের জ্ঞান প্রদান করলেই হবে না, একইসঙ্গে দেশের উন্নয়নে প্রতিবেশী বন্ধুত্বপূর্ণ দেশের সম্পর্কে কি গুরুত্বপূর্ণ নীতি নির্ধারণ করা হয়েছে তাও তুলে ধরতে হবে।
রাষ্ট্রপতি বলেন, সেনাবাহিনী সংক্রান্ত বযবস্থাপনা উন্নয়নে এবং বিশ্বায়নে ভারতীয় সেনাবাহিনী গুরুত্বপূর্ণ ভূমিকা পালন করে থাকে। আগামীদিনে প্রতিরক্ষা ক্ষেত্রে জটিলতা বেড়ে গেলে নিরাপত্তা সংক্রান্ত পরিবেশের আরও সুসংহত এবং বহুমাত্রিক ব্যবস্থা নেওয়া প্রয়োজন। তাই, নিরাপত্তার ক্ষেত্রে সব দেশ এবং একাধিক তদন্তকারী সংস্থাগুলির একজোট হওয়া প্রয়োজন। এনডিসি পাঠ্যক্রম সেনা এবং সিভিল সার্ভিস আধিকারিক তৈরিতে গুরুত্বপূর্ণ ভূমিকা পালন করে থাকে যাতে তাঁরা আগামীদিনে কৌশলী নেতা হিসেবে উঠে আসতে পারেন এবং জটিল নিরাপত্তা সংক্রান্ত বিষয়গুলিকে সামাল দিতে পারে।
SSS/SS/DM
(Visitor Counter : 65
সংস্কৃতিমন্ত্রক
আগামীকাল থেকে পুনরায় জাদুঘর, আর্ট গ্যালারি এবং প্রদর্শনীশালা খোলার প্রস্তুতি পর্যালোচনার অঙ্গ হিসেবে আজ কেন্দ্রীয় সংস্কৃতি মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী প্রহ্লাদ সিং প্যাটেল ন্যাশনাল মিউজিয়াম পরিদর্শন করেছেন
নতুন দিল্লি, ০৯ নভেম্বর, ২০২০
কেন্দ্রীয় সংস্কৃতি মন্ত্রক আগামীকাল থেকে জাদুঘর, আর্ট গ্যালারি এবং প্রদর্শনীশালা পুনরায় খোলার বিষয়ে স্টান্ডার্ড অপারেটিং প্রসেডিওর জারি করেছে। এই নীতি নির্দেশিকা অনুসারে জাদুঘর, আর্ট গ্যালারি ও প্রদর্শনীশালা পুনরায় খোলার প্রস্তুতি পর্যালোচনা করতে কেন্দ্রীয় সংস্কৃতি মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী প্রহ্লাদ সিং প্যাটেল আজ ন্যাশনাল মিউজিয়াম পরিদর্শন করেছেন।
পরিদর্শনকালে মন্ত্রী জানান, আগামীকাল থেকে জাদুঘর, আর্ট গ্যালারি ও প্রদর্শনীশালা পুনরায় খোলার জন্য মন্ত্রকের পক্ষ থেকে বিস্তারিত নির্দেশ জারি করা হয়েছে। এই পরিপ্রেক্ষিতে ন্যাশনাল মিউজিয়াম কতটা প্রস্তুত তা পর্যালোনা করতেই তাঁর এই পরিদর্শন। তিনি ন্যাশনাল মিউজিয়ামের প্রস্তুতির বিষয়ে সন্তোষ ব্যক্ত করেন এবং এর জন্য মিউজিয়ামের কর্মী সদস্যদের প্রশংসাও জানান। তিনি বলেন, ন্যাশনাল মিউজিয়ামে অনলাইন টিকিট, প্রবেশ পথে শরীরের তাপমাত্রা মাপার ব্যবস্থাপনার মতো বেশ কয়েকটি সতর্কতামূলক ব্যবস্থা গ্রহণ করা হয়েছে। তিনি এই ব্যবস্থাপনাকে আরও উন্নত করার জন্য সকলকে পরামর্শ দেওয়ার অনুরোধ জানান এবং এই প্রক্রিয়ায় সাধারণ মানুষের সহযোগিতা প্রার্থনা করেন।
আনলক ৫.০-তে কেন্দ্রীয় স্বরাষ্ট্রমন্ত্রকের নির্দেশিকার ভিত্তিতে এবং সংস্কৃতি ও সৃজনশীল সংস্থার সঙ্গে যুক্ত বিভিন্ন পক্ষের কাছ থেকে পাওয়া পরামর্শগুলি বিবেচনা করে কোভিড-১৯ সংক্রমণ প্রসার রোধে কার্যকরি পদক্ষেপ গ্রহণের মাধ্যমে জাদুঘর, আর্ট গ্যালারি ও প্রদর্শনীশালা পুনরায় খোলার জন্য কেন্দ্রীয় সংস্কৃতি মন্ত্রকের পক্ষ থেকে বিস্তারিত স্টান্ডার্ড অপারেটিং প্রসেডিওর জারি করা হয়েছে।
এই নির্দেশিকায় জাদুঘর, আর্ট গ্যালারি এবং স্থায়ী ও অস্থায়ী ভিত্তিতে প্রদর্শনীশালাগুলিতে দর্শনার্থীদের প্রবেশের জন্য স্টান্ডার্ড অপারেটিং প্রসেডিওর মেনে চলতে হবে। জাদুঘর, প্রদর্শনীশালা ও আর্ট গ্যালারিগুলিতে পর্যাপ্ত পরিচ্ছন্নতা ব্যবস্থা রাখতে হবে। টিকিট কাটার সুবন্দোবস্ত করতে হবে এবং সেখানে দর্শনার্থী ও কর্মীদের নিরাপত্তা সুনিশ্চিত করতে হবে।
এই নির্দেশিকায় আরও স্পষ্ট করে বলা হয়েছে যে, কোনো জাদুঘর, আর্ট গ্যালারি বা প্রদর্শনীশালা কনটেনমেন্ট জোনের ভেতর খোলা যাবে না। এক্ষেত্রে রাজ্য/কেন্দ্রশাসিত অঞ্চলগুলি প্রয়োজন অনুসারে অতিরিক্ত ব্যবস্থা গ্রহণের কথা বিবেচনা করতে পারে।
কোভিড-১৯ মোকাবিলার জন্য কেন্দ্রীয় স্বরাষ্ট্রমন্ত্রক, স্বাস্থ্য ও পরিবার কল্যাণ মন্ত্রক এবং রাজ্য ও কেন্দ্রশাসিত অঞ্চলের সরকার সংশ্লিষ্ট নীতি নির্দেশিকা জারি করেছে। সেই নীতি নির্দেশিকাগুলি কার্যকর করতে হবে এবং কঠোরভাবে মেনে চলতে হবে। অন্যদের সুবিধার্থে এবং সংশ্লিষ্ট রাজ্য/শহর/স্থানীয় আইনবিধি ও আনলক নীতি নির্দেশিকাগুলির সঙ্গে সামঞ্জস্য বজায় রেখে আগামীকাল থেকে জাদুঘর, আর্ট গ্যালারি ও প্রদর্শনীশালা পুনরায় খোলা থাকবে।
জাদুঘর, আর্ট গ্যালারি ও প্রদর্শনীশালা পুনরায় খোলার জন্য যে স্টান্ডার্ড অপারেটিং প্রসেডিওর জারি করা হয়েছে তা বিস্তারিত জানতে ক্লিক করুন নিম্নলিখিত লিঙ্কে।
https://static.pib.gov.in/WriteReadData/userfiles/SOPsMuseums&ArtGalleries5112020.pdf
বৈদ্যুতিন ও তথ্যপ্রযুক্তি মন্ত্রক
দেশের সমস্ত কমন সার্ভিস সেন্টার ব্যাঙ্কের ব্যবসায়িক প্রতিনিধি হয়ে উঠবে – শ্রী পীযূষ গোয়েল
গ্রামাঞ্চলে ওয়াইফাই নেটওয়ার্ক পরিকাঠামোর প্রসারে গ্রামীণ শিল্পোদ্যোগীদের প্রভাব ও অগ্রগতির কথা তুলে ধরে কেন্দ্রীয় ইলেক্ট্রনিক্স ও তথ্য প্রযুক্তি মন্ত্রী শ্রী রবিশঙ্কর প্রসাদ সোমবার নতুন দিল্লিতে কমন সার্ভিস সেন্টার  আয়োজিত এক সাংবাদিক সম্মেলনে বেশ কয়েকটি গুরুত্বপূর্ণ পরিষেবার সূচনা করেন। এই পরিষেবাগুলির মধ্যে রয়েছে –
ভারতে ৫ হাজার ডিজিটাল গ্রাম – ওয়াইফাই নেটওয়ার্কের মাধ্যমে ৫ হাজার গ্রামের মানুষ এখন থেকে ইন্টারনেট সুবিধা উপভোগ করবেন। অপটিক্যাল ফাইবার কেবল ব্যবস্থার মাধ্যমে আড়াই লক্ষ গ্রাম পঞ্চায়েতকে যুক্ত করার পরিকল্পনাও নেওয়া হয়েছে।
আইআরসিটিসি এবং কমন সার্ভিস সেন্টারের মধ্যে সমঝোতা স্বাক্ষর – এই সমঝোতা স্বাক্ষরের ফলে এখন থেকে কমন সার্ভিস সেন্টারগুলি আইআরসিটিসি-র এজেন্ট হিসাবে কাজ করবে। এমনকি, কমন সার্ভিস সেন্টার থেকে ট্রেনের জেনারেল টিকিট বুক করা যাবে।
ইন্ডাসইন্ড ব্যাঙ্কের সহায়তা – এই ব্যাঙ্ক তার কর্পোরেট সামাজিক দায়ব্দধতা তহবিলের মাধ্যমে ৩ লক্ষ মানুষের ডিজিটাল স্বাক্ষরতার জন্য কমন সার্ভিস সেন্টারগুলিকে সাহায্য করছে।
এই উপলক্ষে শ্রী প্রসাদ সারা দেশের প্রায় তিন হাজার গ্রামীণ শিল্পোদ্যোগীদের উদ্দেশে বলেন,সমস্ত ওয়াইফাই জনপদ দেশের জ্ঞান কেন্দ্র হয়ে উঠবে। প্রযুক্তির এই যুগে তথ্যই মূল চালিকাশক্তি। এখন আর কোনও গ্রামবাসীকে সাধারণ পরিষেবার জন্য শহরে যেতে হবে না। এই পরিষেবাগুলি এখন থেকে গ্রামের কমন সার্ভিস সেন্টারেই পাওয়া যাবে।
সাংবাদিক সম্মলনে উপস্থিত কেন্দ্রীয় অর্থ, রেল ও কয়লা মন্ত্রী শ্রী পীযূষ গোয়েল ঘোষণা করেন যে, দেশের ২ লক্ষ ৯০ হাজার কমন সার্ভিস সেন্টার এবার থেকে ব্যাঙ্কের ব্যবসায়িক প্রতিনিধি হিসাবেও কাজ করবে। তিনি আরও বলেন, দেশে ডিজিটাল প্রযুক্তির সম্প্রসারণের ফলে জিডিপি বিকাশ হার ৫ শতাংশ বৃদ্ধি পাবে।
উল্লেখ করা যেতে পারে যে, প্রধানমন্ত্রী ১৫ জুন কমন সার্ভিস সেন্টার গ্রামীণ শিল্পোদ্যোগীদের উদ্দেশে ভাষণ দেবেন।
(Visitor Counter : 56
কেন্দ্রীয়মন্ত্রিসভা
ওষুধ, জৈব পদার্থ ও প্রশাধনী উৎপাদনের নিয়ন্ত্রণমূলক কাজকর্মের ক্ষেত্রে ভারত-ইন্দোনেশিয়া সহযোগিতা চুক্তি : কর্মপরবর্তী অনুমোদন কেন্দ্রীয় মন্ত্রিসভার
নয়াদিল্লি, ১৮ জুলাই, ২০১৮
ওষুধ, চিকিৎসার ক্ষেত্রে ব্যবহার্য অন্যান্য সরঞ্জাম এবং জৈব ও প্রশাধনী সামগ্রী উৎপাদন সংক্রান্ত নিয়ন্ত্রক ব্যবস্থাকে দক্ষ ও উন্নত করতে এ বছর মে মাসে জাকার্তায় ভারত ও ইন্দোনেশিয়ার মধ্যে স্বাক্ষরিত একটি মউকে আজ  কর্মপরবর্তী অনুমোদন দেওয়া হল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে।
সংশ্লিষ্ট মউটি নিয়ন্ত্রক কাজকর্মের দক্ষতা বৃদ্ধির প্রচেষ্টার মাধ্যমে দু’দেশের মধ্যে সমঝোতার এক বিশেষ বাতাবরণ গড়ে তুলতে সাহায্য করবে বলে মনে করা হচ্ছে। ভারতের ওষুধ ও চিকিৎসার সাজ-সরঞ্জাম রপ্তানির বিষয়টিও এর ফলে বিশেষভাবে উৎসাহিত হবে। এছাড়াও, সংশ্লিষ্ট ক্ষেত্রটিতে ভারত ও ইন্দোনেশিয়ার মধ্যে সহযোগিতা ও তথ্য বিনিময়ের এক বিশেষ পরিবেশ ও পরিস্থিতিরও সৃষ্টি হবে।
প্রসঙ্গত উল্লেখ্য, সংশ্লিষ্ট মউটি স্বাক্ষরিত হয় ভারতের সেন্ট্রাল ড্রাগ্স স্ট্যান্ডার্ড কন্ট্রোল অর্গানাইজেশন  এবং ইন্দোনেশিয়ার ন্যাশনাল এজেন্সি ফর ড্রাগ অ্যান্ড ফুড কন্ট্রোল -এর মধ্যে।
CG/SKD/DM/…
(Visitor Counter : 82
স্বাস্থ্যওপরিবারকল্যাণমন্ত্রক
কেন্দ্রীয় সরকার কোভিড অতিমারী ত্রাণ সামগ্রী কার্যকরীভাবে বরাদ্দ ও বিতরণের ক্ষেত্রে কোনরকম সময় অপচয় করেনি
নয়াদিল্লী, ৪ মে, ২০২১
ইন্ডিয়া টুডে তার সংবাদ প্রতিবেদনে অভিযোগ করেছে যে কোভিড-১৯ সহায়তার প্রথম দফার সরঞ্জাম গত ২৫ এপ্রিল ভারতে এসে পৌঁছালেও, কেন্দ্র এই জীবনদায়ি চিকিৎসা সরঞ্জাম বিতরণে স্ট্যান্ডার্ড অপারেটিং প্রসিডিওর  গঠনের জন্য ৭ দিন সময় নিয়েছিল।
এই প্রতিবেদনে তথ্যের ভুল ব্যাখ্যা করা হয়েছে এবং এটি সম্পূর্ণ বিভ্রান্তিকর। দোসরা মে কেন্দ্রীয় স্বাস্থ্য মন্ত্রক এগুলি বরাদ্দের জন্য স্ট্যান্ডার্ড অপারেটিং প্রসিডিওর জারি করলেও, বিশ্বব্যাপি অতিমারী মোকাবিলার জন্য ভারত সরকারকে যখনই বিশ্ব সম্প্রদায় সাহায্য করা শুরু করেছে তখনই কেন্দ্র ও অন্যান্য স্বাস্থ্য প্রতিষ্ঠানের মাধ্যমে রাজ্য এবং কেন্দ্রশাসিত অঞ্চলগুলিকে এইসমস্ত সামগ্রী বরাদ্দ এবং বিতরণ করা হয়েছে।
স্বাস্থ্য মন্ত্রকের অতিরিক্ত সচিবের আওতায় একটি সমন্বয়কারী গোষ্ঠী গঠন করা হয়েছে গত ২৬ এপ্রিল এবং সেটি তাৎক্ষণিকভাবে কাজ শুরু করেছে। বিভিন্ন পক্ষের মধ্যে তাৎক্ষণিক ও কার্যকরী সমন্বয় সাধনের জন্য আন্তঃমন্ত্রক গোষ্ঠী গঠন করা হয়েছে। এই গোষ্ঠীতে রয়েছেন শিক্ষা মন্ত্রকের যুগ্ম সচিবের দায়িত্বপ্রাপ্ত একজন আধিকারিক, বিদেশ মন্ত্রকের অতিরিক্ত সচিব পর্যায়ের দু-জন আধিকারিক, মুখ্য শুল্ক কমিশনার, অসামরিক বিমান চলাচল মন্ত্রকের অর্থনৈতিক উপদেষ্টা এইচএলএল-এর প্রতিনিধি, স্বাস্থ্য মন্ত্রকের দু-জন সচিব এবং সাধারণ সচিব সহ ইন্ডিয়ান রেড ক্রস সোস্যাইটির আরও একজন প্রতিনিধি।
উপরোক্ত তথ্যের বাস্তব পরিপ্রেক্ষিতে ইন্ডিয়া টুডে-কে পরামর্শ দেওয়া হয়েছে যে তারা যেন জন সমক্ষ্যে প্রকাশিত তথ্যের ভুল ব্যাখ্যা না করেন এবং তাদের নিজস্ব মন্তব্যের মাধ্যমে তথ্য বিকৃত না করেন।
SDG/SS/NS
(Visitor Counter : 120
নির্বাচনকমিশন
বিভিন্ন রাজ্যের সংসদীয় কেন্দ্র এবং বিধানসভা কেন্দ্রের উপনির্বাচন
নতুন দিল্লি, ২৯শে সেপ্টেম্বর, ২০২০
আজ পর্যন্ত বিভিন্ন রাজ্যের নিম্নলিখিত ৭টি বিধানসভা আসন শূন্য আছে।
|
|
ক্রমিক নং
|
|
রাজ্য
|
|
বিধানসভা কেন্দ্রের নম্বর ও নাম
|
|
১
|
|
অসম
|
|
৭৪ – রাঙ্গাপাড়া
|
|
২
|
|
অসম
|
|
১০৮ – শিবসাগর
|
|
৩
|
|
কেরল
|
|
১০৬ – কুত্তানাদ
|
|
৪
|
|
কেরল
|
|
১১৭ – চাভারা
|
|
৫
|
|
তামিলনাডু
|
|
১০ – ত্রিরুভত্তিয়ুর
|
|
৬
|
|
তামিলনাডু
|
|
৪৬ – গুড়িয়াট্টম 
|
|
৭
|
|
পশ্চিমবঙ্গ
|
|
১৩ – ফালাকাট 
২) কমিশন, ৪টি রাজ্য যেমন – অসম, কেরল, তামিলনাডু এবং পশ্চিমবঙ্গ থেকে মুখ্যসচিব বা মুখ্যনির্বাচনী আধিকারিকদের কাছ থেকে নির্বাচন পরিচালনা করার অসুবিধার কথা জেনেছে। অসমে বিধানসভার মেয়াদ ৩১.০৫.২০২১, কেরল এ ০১.০৬.২০২১, তামিলনাডুতে ২৪.০৫.২০২১ এবং পশ্চিমবঙ্গে ৩০.০৫.২০২১ পর্যন্ত।
৩) এর পরিপ্রেক্ষিতে কমিশন, অসম, কেরল, তামিলনাডু, পশ্চিমবঙ্গের বিধানসভার উপরোক্ত ৭টি আসনে এই সময়ে নির্বাচন না করার সিদ্ধান্ত নিয়েছে।
৪) এছাড়া যে সংসদীয় কেন্দ্র এবং বিধানসভা কেন্দ্রগুলি সম্প্রতি শূন্য হয়েছে, কমিশন সংশ্লিষ্ট রাজ্যগুলির কাছ থেকে প্রয়োজনীয় তথ্য পাওয়ার পরে সিদ্ধান্ত নেবে।
CG/AP/SFS
(Visitor Counter : 142
প্রধানমন্ত্রীরদপ্তর
শ্রী প্রতাপভাই শাহ-র প্রয়াণে প্রধানমন্ত্রীর শোক প্রকাশ
নতুন দিল্লি, ৬ই মে, ২০২১
প্রধানমন্ত্রী শ্রী নরেন্দ্র মোদী, গুজরাটের প্রাক্তন অর্থমন্ত্রী শ্রী প্রতাপভাই শাহ-র প্রয়াণে শোক প্রকাশ করেছেন।
এক ট্যুইট বার্তায় প্রধানমন্ত্রী মানুষের জীবনে এবং সাংবাদিকতায় শ্রী শাহ-র অবদান স্মরণ করেন এবং তাঁর বিদেহী আত্মার শান্তি কামনা করেছেন। শ্রী মোদী, শোকসন্তপ্ত পরিবারের উদ্দেশে তাঁর সমবেদনা জানিয়েছেন।
SDG/CB/SFS
(
অর্থমন্ত্রক
কেন্দ্রীয় অর্থমন্ত্রী শ্রীমতি নির্মলা সীতারমনের আত্মনির্ভর ভারত প্রকল্পের রূপায়ন নিয়ে সকল মন্ত্রক ও বিভাগের সচিবদের সঙ্গে পর্যালোচনা বৈঠক
নতুন দিল্লী, ১৩ ডিসেম্বর, ২০২০
কেন্দ্রীয় অর্থমন্ত্রী শ্রীমতি নির্মলা সীতারামন আত্মনির্ভর ভারত প্রকল্পের রূপায়ন নিয়ে বিভিন্ন মন্ত্রক ও বিভাগের সচিবদের সঙ্গে পর্যালোচনা বৈঠক করেছেন। কোভিড জনিত অতিমারি পরিস্থিতিতে গত ১২ মে প্রধানমন্ত্রী শ্রী নরেন্দ্র মোদী একটি অর্থনৈতিক প্যাকেজের কথা ঘোষণা করেন। তিনি আত্মনির্ভর ভারত প্রকল্পের কথা উল্লেখ করেন। যে প্রকল্পের পাঁচটি স্তম্ভ হচ্ছে অর্থনীতি, পরিকাঠামো, পদ্ধতি, জনতত্ত্ব এবং চাহিদা। প্রধানমন্ত্রীর এই ঘোষণার পর অর্থমন্ত্রী শ্রীমতি নির্মলা সীতারামন ১৩ থেকে ১৭ মে পর্যন্ত আত্মনির্ভর ভারত প্যাকেজ-১ সম্পর্কে সাংবাদিক বৈঠক করে বিস্তারিত জানান । পরে আত্মনির্ভর ভারত প্যাকেজ-২ সম্পর্কে ১২ অক্টোবর এবং আত্মনির্ভর ভারত প্যাকেজ-৩ বিষয়ে ১২ নভেম্বর তিনি পুনরায় সাংবাদিক বৈঠক করেন।
এই প্রকল্পের রূপায়ন সম্পর্কে বিস্তারিত জানতে কেন্দ্রীয় মন্ত্রী বিভিন্ন মন্ত্রক এবং বিভাগের সচিবদের সাথে বৈঠকে মিলিত হন।
প্রধানমন্ত্রীরদপ্তর
আশুরার দিনে ইমাম হুসেন-এর আত্মত্যাগকে স্মরণ প্রধানমন্ত্রীর
নতুন দিল্লি, ৩০ আগষ্ট, ২০২০
প্রধানমন্ত্রী শ্রী নরেন্দ্র মোদী আশুরার দিনে ইমাম হুসেন-এর আত্মত্যাগকে স্মরণ করেছেন।
এক ট্যুইট বার্তায় প্রধানমন্ত্রী বলেছেন, “আমরা ইমাম হুসেনের আত্মত্যাগকে স্মরণ করছি। তাঁর কাছে সত্য এবং ন্যায় বিচারের মূল্য বোধের চেয়ে গুরুত্বপূর্ণ আর কিছুই ছিল না। ন্যায় বিচারের পাশাপাশি সাম্যতার বিষয়ে তাঁর জোর ছিলো লক্ষণীয় এবং এই বিষয়টি অনেকের কাছে শক্তি যোগায়।”
(CG/SS/SKD
বিজ্ঞানওপ্রযুক্তিমন্ত্রক
কৃত্রিম বুদ্ধিমত্তা পদ্ধতিকে কাজে লাগিয়ে হোয়াটসঅ্যাপের মাধ্যমে কোভিডের ক্ষেত্রে দ্রুত পদক্ষেপ নেওয়ার সুবিধা
নতুন দিল্লি, ২ জুন, ২০২১
কোভিড-১৯-এর বিরুদ্ধে তাৎক্ষণিক পদক্ষেপ নিতে কৃত্রিম বুদ্ধিমত্তা  ভিত্তিক প্ল্যাটফর্ম কাজে লাগানো হবে। এই প্ল্যাটফর্মের সাহায্যে বুকের এক্স-রে হোয়াটসঅ্যাপের মাধ্যমে চিকিৎসকদের কাছে পাঠানো যাবে। হোয়াটসঅ্যাপের মাধ্যমে পাওয়া ইমেজ বা ছবিটি চিকিৎসক এক্স-রে মেশিনেও দেখতে পাবেন। এই পদ্ধতির নামকরণ করা হয়েছে এক্স-রে সেতু। মোবাইলের মাধ্যমে কম রেজোলিউশন সম্পন্ন ছবি পাঠানো সম্ভব। গ্রামাঞ্চলে কোভিড সংক্রমণ নির্ণয়ে এই পদ্ধতি অত্যন্ত কার্যকর প্রমাণিত হতে পারে। দেশে গ্রামাঞ্চলে কোভিডের কারণে যে বিপর্যয় দেখা দিয়েছে, তা দ্রুত বিশ্লেষণ করে এবং কনটেন্টমেন্ট জোন তৈরি করে আক্রান্তদের পৃথক করা অত্যন্ত জরুরী হয়ে উঠেছে। শহরাঞ্চলে কোভিড পরীক্ষা-নিরীক্ষার ক্ষেত্রে এক সপ্তাহের বেশি সময় লাগে। এরকম পরিস্থিতিতে গ্রামাঞ্চলে এই চ্যালেঞ্জ আরও কঠিন। সাধারণ কিছু বিকল্প পরীক্ষা এবং আরটি-পিসিআর পদ্ধতিতে পরীক্ষা-নিরীক্ষায় অধিকাংশ সময়েই সঠিক ফলাফল পাওয়া যায় না। এরফলে, সংক্রমণের নির্দিষ্ট রূপটিও সনাক্ত করা অসম্ভব হয়ে পড়ে।
বেঙ্গালুরুর ইন্ডিয়ান ইন্সটিটিউট অফ সায়েন্সের পক্ষ থেকে স্থাপিত আর্টপার্ক  বেঙ্গালুরু ভিত্তিক হেল্থটেক স্টার্ট আপ সংস্থা নিরাময়-এর সঙ্গে সহযোগিতায় এই এক্স-রে সেতু পদ্ধতিটি উদ্ভাবন করেছে। এই পদ্ধতির সাহায্যে কোভিড আক্রান্ত রোগীদের সনাক্ত করে হোয়াটসঅ্যাপের মাধ্যমে স্বল্প রেজোলিউশনে তাদের বুকের এক্স-রে চিকিৎসকের কাছে পাঠানো সম্ভব। এর ফলে, হোয়াটসঅ্যাপের মাধ্যমে পাওয়া ছবি বিশ্লেষণ করে এবং রঞ্জনরশ্মির সাহায্যে বুকের কোন অংশে সংক্রমণ হয়েছে তা পর্যালোচনা করা যাবে।
রোগীর স্বাস্থ্য পরীক্ষার করতে চিকিৎসককে www.xraysetu.com পোর্টালে গিয়ে 'ফ্রি এক্স-রে সেতু বিটা' বোতাম ক্লিক করতে হবে। এরপর, এই পোর্টালটি চিকিৎকদের সরাসরি একটি অন্য পৃষ্ঠায় নিয়ে যাবে, যেখানে তাঁরা ওয়েব বা স্মার্ট ফোন অ্যাপ্লিকেশনের মাধ্যমে হোয়াটসঅ্যাপ ভিত্তিক চ্যাটবটের সঙ্গে যুক্ত হবেন। এছাড়াও চিকিৎসকরা এক্স-রে সেতু পরিষেবা শুরু করতে +91 8046163838 নম্বরে হোয়াটসঅ্যাপ ম্যাসেজ পাঠাতে পারেন। এরপর, সংশ্লিষ্ট রোগীর এক্স-রে ইমেজ বা চিত্র ক্লিক করে এবং অসুস্থতার যাবতীয় বিবরণ দিয়ে তা হোয়াটসঅ্যাপ ভিত্তিক চ্যাটবটের মাধ্যমে বিশেষজ্ঞ চিকিৎসকের পরামর্শের জন্য পাঠাতে পারবেন।
গ্রেড ব্রিটেনের ন্যাশনাল ইন্সটিটিউট অফ হেল্থ এক্স-রে সেতু পদ্ধতি কাজে লাগিয়ে ১ লক্ষ ২৫ হাজারের বেশি এক্স-রে ইমেজ বা ছবি পরীক্ষা করে দেখেছে। একই ভাবে এক্স-রে ব্রিজ থেকে ভারতে এক হাজারেরও বেশি কোভিড আক্রান্ত রোগীর বিভিন্ন তথ্য পাওয়া গেছে। এই সমস্ত তথ্য এবং এক্স-রে ইমেজ পদ্ধতি থেকে ভাল ফলাফল মিলেছে।
CG/BD/AS/
(Visitor Counter : 199
প্রধানমন্ত্রীরদপ্তর
ঘূর্ণিঝড় বুরেভির ফলে সম্ভাব্য পরিস্থিতি নিয়ে তামিলনাডুর মূখ্যমন্ত্রীর সঙ্গে প্রধানমন্ত্রীর কথা
নতুনদিল্লি, ২রা ডিসেম্বর, ২০২০
প্রধানমন্ত্রী শ্রী নরেন্দ্র মোদী, তামিলনাডুর মুখ্যমন্ত্রী থিরু এঢ়াপ্পড়ি কে পালানীস্বামীর সঙ্গে রাজ্যে ঘূর্ণিঝড়ের ফলে সম্ভাব্য পরিস্থিতি নিয়ে কথা বলেছেন।
এক ট্যুইট বার্তায় প্রধানমন্ত্রী বলেছেন, “ তামিলনাডুর মুখ্যমন্ত্রী থিরু @ EPSTamilNadu –জির সঙ্গে রাজ্যে ঘূর্ণিঝড়ের ফলে সম্ভাব্য পরিস্থিতি নিয়ে কথা হয়েছে। তামিলনাডুকে সব রকমের সাহায্য কেন্দ্রের পক্ষ থেকে দেওয়া হবে সেই আশ্বাস দেওয়া হয়েছে। যারা প্রভাবিত এলাকায় রয়েছেন, তাঁরা ভালো থাকুন এবং তাঁদের সুরক্ষা প্রার্থনা করি । “
প্রধানমন্ত্রীরদপ্তর
প্রধানমন্ত্রী কেদারনাথ ধামে উন্নয়নমূলক কাজের পর্যালোচনা করেছেন
নতুন দিল্লি, ৯ সেপ্টেম্বর, ২০২০
প্রধানমন্ত্রী শ্রী নরেন্দ্র মোদী আজ কেদারনাথ ধামে উন্নয়নমূলক কাজের পর্যালোচনা বৈঠক করেছেন। এই পর্যালোচনায় কেদারনাথের পরিকাঠামোর উন্নয়নের বিষয়টি নিয়ে আলোচনা হয়েছে। এর ফলে আরও বেশি তীর্থ যাত্রী এবং পর্যটক ওই জায়গায় যেতে পারবেন।
প্রধানমন্ত্রী, তীর্থ যাত্রী বান্ধব এবং পরিবেশ বান্ধব সুবিধে গড়ে তুলতে গুরুত্ব দিয়েছেন। তিনি কেদারনাথ এবং তার আশপাশ অঞ্চলের উন্নয়নের জন্য যে কাজ করা হচ্ছে সেখানে অত্যাধুনিক প্রযুক্তি ব্যবহারের আহ্বান জানিয়েছেন।
(CG/CB/SKD